02/11/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación da 2.ª modificación das bases reguladoras do Plan de aforro e investimento (PAI) 2015 relativa ao prazo de devolución do préstamo provincial

ANUNCIO O Pleno da Deputación Provincial da Coruña, na sesión ordinaria que tivo lugar o vinte e oito de outubro de dous mil dezaseis (28/10/2016), acordou a aprobación do asunto que deseguido se menciona: APROBACIÓN DA 2.ª MODIFICACIÓN DAS BASES REGULADORAS DO PLAN DE AFORRO E INVESTIMENTO (PAI) 2015 RELATIVA AO PRAZO DE DEVOLUCIÓN DO PRÉSTAMO PROVINCIAL Vista a proposta de modificación das Bases reguladoras do Plan de aforro e investimento (PAI) 2015, asinada o 13 de outubro de 2016 polo presidente da Comisiòn Informativa de Cooperación, Plans Provinciais Xerais, Asistencia a Municipios, Turismo e Patrimonio Histórico Artístico desta Deputación Provincial, relativa a modificar as Bases reguladoras do PAI 2015 coa finalidade de retrasar ata o ano 2019 a data de devolución do préstamo provincial que inicialmente comezaba no ano 2017 De acordo coa normativa vixente, o Pleno da Deputación Provincial da Coruña ACORDA: 1.–Aprobar a segunda modificación das Bases reguladoras do Plan de aforro e investimento (PAI) 2015, aprobadas polo Pleno desta Deputación na sesión ordinaria que tivo lugar o 27 de novembro de 2014 (BOP número 231 do 2 de decembro de 2014), e cuxa primeira modificación para incluír un Plan complementario foi aprobada mediante acordo plenario do 8 de outubro de 2015 (BOP número 196 do 14 de outubro de 2015). Esta segunda modificación ten por finalidade retrasar a data para que os concellos inicien a devolución durante 10 anos do préstamo provincial concedido dentro deste plan, que inicialmente se realizaba entre os anos 2017 e 2026, para pasar a realizarse entre os anos 2019 e 2028. As bases afectadas por esta proposta de modificación son a número 2 e 9 que quedarían redactadas como se indica a continuación: Base 2: FINALIDADE E OBXECTO Onde di: “Cun prazo de devolución durante 10 anos a partir do ano 2017, nos meses de xuño e novembro”. Debe dicir: “Cun prazo de devolución durante 10 anos a partir do ano 2019, nos meses de xuño e novembro”. Base 9: DEVOLUCIÓN DO PRÉSTAMO PROVINCIAL Onde di: “Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2017 ata o 2026” Debe dicir: “Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2019 ata o 2028” 2.–Dispoñer a exposición pública do plan mediante a publicación dun anuncio no Boletín Oficial da Provincia (BOP) para os efectos de que durante o prazo de 10 días poidan presentarse as alegacións oportunas, podéndose proseguir as actuacións despois de que transcorra o dito prazo sen que se presentara ningunha alegación.3.–Remitir o expediente para o coñecemento e informe á Xunta de Galicia e a Comisión Galega de Cooperación Local, respectivamente, para os efectos de coordinación establecidos nos artigos 122 e concordantes da Lei 5/1997, do 22 de xullo, de administración local de Galicia, podéndose proseguir as actuacións una vez transcorrido o dito prazo sen que se emita ningún informe. BASES REGULADORAS MODIFICADAS DO PLAN DE AFORRO E INVESTIMENTO (PAI) 2015 1.–DENOMINACIÓN E APLICACIÓN ORZAMENTARIA. O presente “Plan de aforro e investimento (PAI) 2015“ é un Plan da Deputación provincial da Coruña destinado aos 93 concellos da provincia que previsiblemente vaise financiar cunha achega provincial por importe de 25.000.000,00 no exercicio 2015. No presuposto provincial para o exercicio 2015, que previsiblemente vaise aprobar polo pleno da Deputación na mesma sesión que as presentes bases, vaise consignar a cantidade de 25.000.000,00 € na partida 0430/ 9432/ 82120 destinada a esta finalidade. Por iso, a aprobación destas bases queda sometida á condición suspensiva da entrada en vigor do presuposto provincial para o exercicio 2015, e polo tanto, non se poderá realizar acto ningún que supoña directa ou indirectamente compromiso provincial de transcendencia presupostaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións presupostarias, procedimentais e xurídicas de aplicación.2.–FINALIDADE E OBXECTO. O artigo 36 da Lei 7/1985, de 2 de abril, reguladora das bases do réxime local, establece que é competencia propia das Deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión. A finalidade deste Plan é cooperar cos 93 concellos da provincia concedéndolles préstamos coas seguintes características: – Sen xuros. – Con dous anos de carencia. – Cun prazo de devolución durante 10 anos a partir do ano 2019, nos meses de xuño e novembro. – Se o concello non devolve o importe que corresponda no prazo establecido, a Deputación poderá aplicar á compensación coas entregas a conta da recadación ou con calquera outra cantidade que a Deputación teña que aboar ao concello. Tendo en conta que entre os principais problemas de moitos dos concellos están o seu alto grado de endebedamento e os custos de mantemento das súas infraestruturas, cada concello poderá destinar o importe do préstamo provincial asignado á ”redución do seu endebedamento” e á “realización de investimentos financeiramente sostibles”, en función do seu “nivel de endebedamento”, calculando para iso a proporción que representa o volume total do capital vivo das súas operacións de crédito vixentes a longo prazo, respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. A) REDUCIÓN DO SEU ENDEBEDAMENTO O concello deberá aplicar a reducir o seu endebedamento como mínimo un importe resultante de aplicar ao préstamo provincial asignado a través deste Plan, a porcentaxe do seu “nivel de endebedamento” definido no parágrafo anterior. O préstamo provincial restante poderá destinalo ben a reducir máis débeda municipal ou ben á realización de investimentos financeiramente sostibles. B) REALIZACIÓN DE INVESTIMENTOS FINANCEIRAMENTE SOSTIBLES O importe do préstamo provincial asignado ao concello que non teña que destinarse obrigatoriamente á redución da súa débeda, poderá destinarse ao financiamento de “investimentos financeiramente sostibles”, segundo se definen na nova disposición adicional decimosexta do citado texto refundido da Lei reguladora das facendas locais, introducida pola disposición final primeira do Real decreto-lei 2/2014, de 21 de febreiro, polo que se aproban medidas urxentes para reparar os danos causados nos dous primeiros meses de 2014 polas tormentas de vento e mar na fachada atlántica e na costa cantábrica (BOE n.º 46, do 22 de febreiro de 2014). Segundo esta norma, os requisitos dos investimentos financeiramente sostibles son os seguintes: Obras de reparación ou mantemento cunha vida útil superior a 5 anos e que teñan reflexo presupostario nos grupos de programas que se concretan no primeiro parágrafo da citada nova disposición adicional decimosexta da Lei de facendas locais, que son os seguintes:  161. Saneamento, abastecemento e distribución de augas.  162. Recollida, eliminación e tratamento de residuos.  165. Alumeado público.  172. Protección e mellora do medio natural.  412. Mellora das estruturas agropecuarias e dos sistemas produtivos.  422. Industria.  425. Enerxía.  431. Comercio.  432. Ordenación e promoción turística.  441. Promoción, mantemento e desenvolvemento do transporte.  442. Infraestruturas do transporte.  452. Recursos hidráulicos.  463. Investigación científica, técnica e aplicada.  491. Sociedade da información.  492. Xestión do coñecemento Tamén poderán corresponder cos seguintes programas do segundo parágrafo desta norma, pero coa indicación de que cando o gasto sexa superior a 10 millóns de euros e supoña incremento dos capítulos 1 e 2 dos estados de gastos vinculados aos proxectos de investimentos requirirá autorización previa da Secretaría xeral de coordinación autonómica e local do Ministerio de facenda e administracións públicas.  133. Ordenación do tráfico e do estacionamento.  155. Vías públicas.  171. Parques e xardíns.  336. Protección do Patrimonio histórico-artístico.  453. Estradas.  454. Camiños veciñais.  933. Xestión do patrimonio: aplicadas á rehabilitación e reparación de infraestruturas e inmobles propiedade da entidade local afectos ao servizo público (so os adscritos a servizos públicos que non correspondan cos contemplados nos restantes programas da estrutura presupostaria local). En todo caso, deben ser obras cun orzamento mínimo de 30.000,00 € para as que o concello teña a plena dispoñibilidade dos terreos necesarios para a súa execución, e que non precisen de autorizacións ou, no caso de que sexan precisas, conten con elas xa no momento da solicitude, o que deberá acreditarse documentalmente como se indica na base 5. En canto as subministracións, quedan expresamente excluídas as adquisicións de mobiliario, enseres e vehículos, salvo os destinados á prestación do servizo público de transporte.3.–DESTINATARIOS. Os destinatarios deste plan son os 93 concellos da provincia.4.–FINANCIAMENTO.4.1.–Achega provincial. O presente plan anual para o exercicio 2015 financiarase integramente pola Deputación con cargo aos seus propios recursos. Segundo se indica na base 1, está previsto que no presuposto provincial para o exercicio 2015 se consigne a cantidade de 25.000.000,00 € na partida 0430 / 9432 / 82120 para o financiamento deste Plan. A cada concello asígnaselle unha cantidade de préstamo provincial calculada aplicando as variables ponderadas que de seguido se indican: No caso de concellos fusionados, calcularase o importe que lles correspondería aos concellos separadamente antes da fusión, e o resultado incrementarase nun 20%. Da aplicación destas porcentaxes aos datos dos 93 concellos destinatarios do Plan resulta a cantidade de préstamo provincial que se lles asigna a cada un deles, e que se transferirá aos concellos na forma establecida na base 8.4.2.–Plan Complementario. A Deputación aprobará un Plan complementario para aplicar os remanentes que se poidan orixinar. Polo tanto, o concello debe prever os investimentos financeiramente sostibles que desexe realizar para o caso de que se produzan remanentes por baixas na adxudicación dos contratos, ou por anulacións dos investimentos, de non ser así non se poderán aplicar os remanentes que se poidan producir no concello. O orzamento mínimo dos proxectos tamén é de 30.000,00 €, IVE incluído, e para o seu financiamento poderanse utilizar os remanentes producidos polas baixas de adxudicación ou, se é o caso, polas anulacións de investimentos, podendo o concello realizar, no seu momento, unha maior achega para completar o orzamento do proxecto mínimo se fose necesario. Se o concello inclúe varios investimentos financeiramente sostibles no Plan complementario, poderá decidir no seu momento aquel ao que vai aplicar os remanentes xerados con independencia da súa orde de relación no Plan.5.–FORMA E PRAZOS DE SOLICITUDE. As solicitudes presentaranse de xeito telemático, a través da páxina web da Deputación da Coruña.www.dicoruna.es. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica o secretario e o alcalde para asinar a documentación achegada, e tamén a persoa designada como representante para o envío da solicitude ao rexistro telemático. O prazo de presentación de solicitudes iniciarase o 7 de xaneiro de 2015 e rematará ás 14.00 horas do día 18 de febreiro de 2015. As solicitudes correspondentes ao Plan complementario poderán presentarse desde o 20 de outubro de 2015 ata as 14.00 horas do 18 de decembro de 2015. A documentación administrativa e técnica será revisada e supervisada pola Deputación, que poderá realizar os requirimentos que estime necesarios para completar ou corrixir a documentación presentada. A documentación que debe presentarse é a que de seguido se indica: 5.1.–Acordo plenario (ANEXO I). Certificación do acordo do Pleno do concello segundo o modelo que figura como ANEXO I a estas bases, no que se acepten expresamente estas bases e se aprobe a solicitude a realizar, coa indicación do destino do préstamo provincial asignado ao concello, cos datos da débeda que vaise diminuír e cos investimentos financeiramente sostibles que se van realizar no seu caso. Igualmente, no devandito acordo autorízase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa requirida para o pago. Non obstante, os municipios de gran poboación formalmente acollidos ao réxime previsto na Lei 57/2003, de 16 de decembro, de medidas para a modernización do goberno local, poderán adoptar o acordo de participación neste Plan polo órgano municipal que teña atribuída a competencia.5.2.–Documentación específica. A) REDUCIÓN DO SEU ENDEBEDAMENTO – Informe sobre o nivel de endebedamento do concello (ANEXO II) Coa finalidade de concretar o “nivel de endebedamento” do concello, a Intervención ou Secretaría–intervención deberá emitir un informe cos datos do volume total do capital vivo das súas operacións de crédito vixentes a longo prazo, respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. – Datos da débeda a reducir (ANEXO III) A Intervención ou Secretaría–intervención do concello deberá emitir un informe cos datos da débeda ou débedas concretas as que se vai aplicar o préstamo provincial para a súa amortización anticipada. O informe deberá conter a lo menos os seguintes datos: entidade financeira, data do préstamo, código do préstamo, código da conta bancaria asociada ao préstamo, importe inicial, importe pendente, importe do préstamo provincial que se aplica a súa minoración, e outros datos relevantes para a súa identificación. B) REALIZACIÓN DE INVESTIMENTOS FINANCEIRAMENTE SOSTIBLES – Documentación técnica Proxecto técnico das obras ou prego de prescricións técnicas das subministracións, co contido establecido no Real decreto lexislativo 3/2011, de 14 de novembro, polo que se aproba o texto refundido da Lei de contratos do sector público (BOE n.º 276, do 16 de novembro de 2011). – Informe técnico (ANEXO IV) Informe técnico individual para cada un dos proxectos presentados, no que se indiquen expresamente as autorizacións administrativas que se precisan para a súa execución, a dispoñibilidade dos terreos necesarios e outros aspectos de interese que deban terse en conta. Se se precisan autorizacións, deberá achegarse o correspondente documento acreditativo de que o concello xa conta con elas. No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86 do citado Real decreto lexislativo 3/2011. O orzamento mínimo de cada proxecto técnico de obra ou prego de prescricións técnicas das subministracións establécese en 30.000,00 euros – Memoria económica específica asinada polo Alcalde (ANEXO V) Para cada investimento deberá presentarse unha memoria económica específica asinada polo Alcalde, que conterá unha previsión dos gastos de mantemento, os posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación. Ademais, deberá conter a proxección dos efectos presupostarios e económicos que poderían derivarse do investimento no horizonte temporal da súa vida útil. – Informe do Interventor (ANEXO VI) O Interventor do concello emitirá un informe sobre os seguintes extremos: – Sobre a consistencia e soporte das proxeccións da citada memoria en relación coas esixencias da norma. – Se os investimentos solicitados reúnen os requisitos para ser considerados financeiramente sostibles, indicando as partidas presupostarias de imputación. – E sobre se o concello cumpre co previsto na disposición adicional sexta da Lei orgánica 2/2012, de 27 de abril; e no suposto de non cumprilo, se o investimento pode supoñer ou non gastos de mantemento e así queda acreditado no seu Plan económico-financeiro convenientemente aprobado.6.–APROBACIÓN DO PLAN. Á vista da documentación presentada, o pleno da Deputación aprobará un Plan partindo das solicitudes presentadas polos concellos. O Plan poderá aprobarse nunha ou varias fases, unha vez coñecidas as posibilidades de financiamento da Deputación e acreditada a dispoñibilidade presupostaria adecuada e suficiente. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, de administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira informe, poderanse proseguir os trámites. A aprobación do Plan Adicional que máis adiante se aprobe pola Deputación, financiado coas baixas de licitación ou anulacións de investimentos que se aprobe no marco do Plan Complementario, incluirá os investimentos previstos no Plan complementario de aqueles concellos para os que exista crédito para o seu financiamento.7.–CONTRATACIÓN E EXECUCIÓN DAS OBRAS. Os concellos contratarán as obras de acordo co texto refundido da Lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. O concello debe cubrir en cada expediente o correspondente cadro de características do contrato. Excepcionalmente, as obras poderán executarse pola propia administración de acordo co establecido no artigo 24 do citado texto refundido da Lei de contratos do sector público. Non se poderá realizar a adxudicación mediante contrato menor. En canto ao prazo para adxudicar as actuacións do Plan, os concellos poderán adxudicar as actuacións incluídas no Plan ata o 1 de outubro de 2015. Non obstante, este prazo poderá ser prorrogado mediante Resolución de Presidencia tras a solicitude motivada do concello. Unha vez adxudicadas as obras deberá remitirse á esta Deputación, de xeito telemático, a seguinte documentación: – Listaxe das obras cos datos de adxudicación debidamente cubertos no modelo que se enviará ao concello coa circular de contratación. – A certificación do acordo ou resolución de adxudicación do contrato. – Documento administrativo no que se formalicen os correspondentes contratos. – No caso de adxudicación mediante procedemento negociado, deberá presentarse a seguinte documentación: – Xustificación da publicidade da licitación ou a consulta a 3 empresas. – A relación das ofertas presentadas cos seus respectivos importes. – Informe técnico xustificativo da aplicación dos criterios da adxudicación previstos na cláusula 15 en relación co anexo IV do prego de cláusulas administrativas, coa valoración aplicada as ofertas presentadas. – No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración deberá presentarse a seguinte documentación: – Xustificación da publicidade da licitación. – A relación das ofertas presentadas cos seus respectivos importes. – Informe técnico xustificativo da aplicación dos criterios de adxudicación previstos no prego de cláusulas administrativas, coa valoración aplicada as ofertas presentadas. – No caso de que foran executadas pola propia administración, debera presentarse o informe do secretario do concello no que se indique cal dos supostos é de aplicación ao caso concreto, dos contidos no artigo 24 do Real decreto lexislativo 3/2011 e a acta de inicio das obras. As obras executaranse polos respectivos concellos con arranxo ao proxecto técnico da obra ou prego de prescricións técnicas da subministración. A dirección e a execución das obras realizaraas o concello correspondente, sen prexuízo da posibilidade de que a Deputación realice as inspeccións que considere convenientes. As modificacións dos contratos tramitaranse, no seu caso, polo concello, de acordo co establecido no Real decreto lexislativo 3/2011 citado. De calquera xeito, requirirase a redacción dun proxecto modificado que será aprobado polo concello. Calquera incremento que se derive da execución do proxecto deberá ser financiado integramente polo concello correspondente. O concello deberá notificar á Deputación cunha antelación mínima de 15 días a data prevista para realizar tanto a comprobación de replanteo da obra, como a súa recepción, para que poda asistir un representante da Deputación se o considera conveniente. Non obstante, se no prazo de dez días, contados desde o día seguinte ao de recepción desta comunicación, a Deputación non comunica ao concello a designación do técnico da Deputación que asistirá a ditos actos, o concello poderá realizalos sen a presenza de persoal da Deputación.8.–PAGO DO PRÉSTAMO PROVINCIAL. A Deputación transferirá o importe do préstamo provincial asignado a cada concello segundo se detalla a continuación: A) REDUCIÓN DO SEU ENDEBEDAMENTO Despois da aprobación do Plan, a Deputación transferirá directamente á entidade financeira na que o concello teña concertado o préstamo municipal que se vai amortizar co importe do préstamo provincial que o concello solicitou aplicar a esta finalidade, o que se lle comunicará oportunamente ao concello para o seu coñecemento. B) REALIZACIÓN DE INVESTIMENTOS FINANCEIRAMENTE SOSTIBLES Cando se reciban na Deputación os datos de adxudicación da obra, a Deputación transferirá ao concello, con caracter de prepagable, o 50% do préstamo provincial aplicado ao financiamento da obra, calculado sobre o presuposto de adxudicación de cada actuación. – Unha vez rematada a obra, o concello deberá presentar telematicamente a seguinte documentación: – Acta de comprobación do replanteo. – A derradeira certificación de execución da obra, coa súa relación valorada da totalidade das partidas executadas, debidamente aprobada polo órgano municipal competente. – Dúas fotografías onde se reflicta a colocación do cartel na obra e no seu contorno, conforme ao modelo establecido. – Acta de recepción. Despois de revisar toda esta documentación, a Deputación transferirá ao concello o segundo 50% ou resto do préstamo provincial correspondente á obra executada sobre presuposto de adxudicación. Todas as obras deberán estar terminadas o 1 de outubro de 2016. Non obstante, este prazo poderá ser prorrogado mediante Resolución de Presidencia tras a solicitude motivada do concello.9.–DEVOLUCIÓN DO PRÉSTAMO PROVINCIAL. Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2019 ata o 2028. O importe anual a devolver será a décima parte do importe total transferido tanto para a redución do seu endebedamento como para a realización de investimentos financeiramente sostibles, realizándose no último ano o axuste exacto da cantidade a devolver. Non obstante, o concello poderá anticipar a devolución do préstamo pendente, comunicándoo previamente á Deputación. A devolución realizarase mediante ingreso na conta da Deputación que se indicará aos concellos, a metade do importe anual ata o 30 xuño e a outra metade ata o 30 de novembro de cada ano. No caso de que o concello non realice os ingresos que correspondan nos prazos establecidos, a Deputación poderá aplicar aos concellos usuarios do servizo de recadación a compensación coas entregas a conta, e aos demais concellos, con calquera outro pago que a Deputación deba realizar ao concello.10.–INTERPRETACIÓN. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións. PLAN DE AFORRO E INVESTIMENTO (PAI) 2015 ANEXO I MODELO DE CERTIFICACIÓN DE ACORDO PLENARIO D./Dna. –––––––––––––––––––––––––––––––––––––––––––––––––––––––––––––––––––––––––––––––––––––––––– Secretario/a do Concello de –––––––––––––––––––––––––––––––––––––––––––––––––––––––––––––––––––––––– CERTIFICA: Que o Pleno municipal deste Concello na sesión realizada o día __/__/2014, adoptou o seguinte acordo: 1.º) Participar no “Plan de aforro e investimento (PAI) 2015” da Deputación Provincial da Coruña, cuxas bases se coñecen e aceptan na súa totalidade, e solicitar a aplicación do préstamo provincial asignado á seguinte finalidade: A) Redución de endebedamento B) Investimentos financeiramente sostibles Aprobar os correspondentes proxectos técnicos C) Resumo da aplicación do préstamo provincial 2.º) (Só no caso de solicitar aplicar o préstamo a investimentos financeiramente sostibles). Declarar que o concello conta cos terreos, autorizacións e concesións necesarios para a execución da obras.3.º) (Só no caso de solicitar aplicar o préstamo a investimentos financeiramente sostibles cando exista achega municipal voluntaria) Para o financiamento do importe da achega municipal, este concello comprométese a incluír no orzamento municipal correspondente, crédito dabondo para o seu financiamento.4.º) Declarar que o concello non solicitou nin percibiu ningunha subvención doutras administracións públicas para a minoración da débeda ou para o financiamento dos investimentos financeiramente sostibles para os que se vai aplicar o préstamo provincial asignado e, no caso de que existan axudas ou subvencións concorrentes doutras administracións, achegarase o detalle de cada unha delas, acreditándose que a súa suma total non supera o 100% do seu importe.5.º) Autorízase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. E para que así conste, expido a presente certificación, de orde e co visto e prace do Sr. alcalde, en., de. V. e pr. O alcalde PLAN DE AFORRO E INVESTIMENTO (PAI) 2015 ANEXO II INFORME DA INTERVENCIÓN OU SECRETARÍA- INTERVENCIÓN DO CONCELLO SOBRE O NIVEL DE ENDEBEDAMENTO De acordo co esixido na base 5.2 das reguladoras do Plan, e no marco do previsto no artigo 53 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, emítese este informe para calcular o nivel de endebedamento deste concello: PLAN DE AFORRO E INVESTIMENTO (PAI) 2015 ANEXO III INFORME DA INTERVENCIÓN OU SECRETARÍA- INTERVENCIÓN DO CONCELLO COS DATOS DA DÉBEDA A REDUCIR De acordo co esixido na base 5.2 das reguladoras do Plan, emítese este informe cos datos da débeda reducir: PLAN DE AFORRO E INVESTIMENTO (PAI) 2015 ANEXO IV INFORME TÉCNICO SOBRE O PROXECTO De acordo co esixido na base 5.2 das reguladoras do Plan, emítese este informe técnico individual para o proxecto indicado: TERREOS E AUTORIZACIÓNS (A dispoñibilidade dos terreos, as autorizacións administrativas que se precisen para a súa execución, e outros aspectos de interese que deban terse en conta. Se non se necesita autorización ningunha deberá indicarse expresamente) SUPERVISIÓN TÉCNICA (Deberá indicarse se é preceptivo realizar a supervisión técnica do proxecto polo seu presuposto ou o seu contido, de acordo co establecido no artigo 125 do Texto refundido da Lei de contratos do sector público. No caso de ser precisa, deberá indicarse se o informe de supervisión vai ser realizado por conta do concello remitindo unha copia á Deputación, ou se solicita a asistencia a esta Deputación para a súa realización, ao abeiro da disposición adicional 2.12 da citada norma) OBRA COMPLETA (No caso de tratarse de fases, tramos, partes, etc., deberá xustificarse que se trata dunha obra completa, susceptible de utilización ou aproveitamento separado, que constitúe unha unidade funcional, de acordo co establecido no artigo 86 do Texto refundido da Lei de contratos do sector público.) OUTRAS CUESTIÓNS (Outras cuestións de interese. Deberanse recoller cantos aspectos de interese complementen a información anterior) PLAN DE AFORRO E INVESTIMENTO (PAI) 2015 ANEXO V MEMORIA ECONÓMICA DO ALCALDE ESPECÍFICA DE CADA INVESTIMENTO SOLICITADO De acordo co esixido na base 5.2 das reguladoras do Plan, emítese esta memoria económica en relación co proxecto indicado: 1.–PREVISIÓN DE GASTOS E INGRESOS. – (Previsión dos gastos de mantemento, dos posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación). – Breve descrición do gasto a realizar e da súa natureza. – Vida útil estimada – Previsión de ingresos – Previsión de gastos – Conclusión relativa á acreditación de que este investimento permite o cumprimento dos obxectivos de estabilidade presupostaria e de débeda pública do concello.2.–PROXECCIÓN DOS EFECTOS PRESUPOSTARIOS E ECONÓMICOS. (Proxección dos efectos presupostarios e económicos que poderían derivarse do investimento no horizonte temporal da súa vida útil). Opción A) se non ten consecuencias presupostarias ou económicas relevantes. “Sen consecuencias relevantes en canto aos seus efectos presupostarios e económicos para os ingresos e gastos de exercicios futuros”. Opción B) no suposto de que se considere que vai ter consecuencias presupostarias ou económicas relevantes: “Na seguinte táboa detállanse as previsión dos efectos deste investimento sobre o presuposto de ingresos, sobre o presuposto de gastos e o resultado previsible durante os anos da súa vida útil.” PLAN DE AFORRO E INVESTIMENTO (PAI) 2015 ANEXO VI INFORME DA INTERVENCIÓN OU SECRETARÍA INTERVENCIÓN ESPECÍFICA DE CADA INVESTIMENTO SOLICITADO De acordo co esixido na base 5.2 das reguladoras do Plan, emítese este informe en relación co proxecto indicado: 1.–CONSISTENCIA E SOPORTE DAS PROXECCIÓN DA MEMORIA DO ALCALDE. (Previsión dos gastos de mantemento, dos posibles ingresos ou a redución de gastos que poida xerar durante a súa vida útil, coa finalidade de acreditar que o investimento permite durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación). Breve análise da memoria especifica do alcalde sobre este investimento e a súa consistencia e fundamentación, con especial referencia ás conclusións sobre se este investimento permitirá durante a súa execución, mantemento e liquidación dar cumprimento aos obxectivos de estabilidade presupostaria e de débeda pública da corporación.2.–ANÁLISE DA CONSIDERACIÓN DE INVESTIMENTOS FINANCEIRAMENTE SOSTIBLES. (Análise sobre se os investimentos solicitados reúnen os requisitos para ser considerados financeiramente sostibles, indicando as partidas presupostarias de imputación). – Indicación sobre se o concello está ao corrente nas súas obrigas tributarias e coa seguridade social – Indicación da súa imputación presupostaria: clasificación económica, grupo de programa (de entre os previstos nas bases) e aplicación orzamentaria de aplicación. – Indicación de se o investimento supera ou non os 10 millóns de euros e si supón ou non incremento do capítulo 1 e 2 do presuposto de gastos. – Indicación da súa vida útil (debe ser superior a cinco anos). – Previsión sobre o prazo de execución e xustificación. – Indicación de que consta no expediente memoria económica do alcalde sobre a proxección dos efectos presupostarios e económicos da súa vida útil. Conclusión: O proxecto arriba indicado, cumpre / non cumpre os requisitos para ser considerado financeiramente sostible. O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente na Sección de Plans Provinciais. A Coruña, 28 de outubro de 2016. O presidente O secretario Valentín González Formoso José Luis Almau Supervía